FLENSBORG: Politiet afslørede talrige udlændinge uden papirer eller visum, da de onsdag kontrollerede Flensborg Banegård samt tog og busser, der havde krydset grænsen fra Danmark.

Betjentene pågreb blandt andet syv afghanere i alderen mellem 18 og 22 år samt en 54-årig syrisk mand. Ingen af dem havde id-papirer. De blev alle sigtet for illegal indrejse.

En 25-årig syrer og en 37-årig kvinde fra Guinea blev desuden afvist af den danske grænsekontrol og overleveret til de tyske myndigheder.

/JV